Qeqertaq "Øen" er en bygd med 108 indbyggere (2017) i Vestgrønland, beliggende ca. 90 km nord for Ilulissat på sydsiden af en ø i Tasiusaq-bugten. I 1830 var den kendt som vinterudsted, og først i cirka 1845 blev den kendt som helårsudsted. Qeqertaq hørte under den tidligere Ilulissat Kommune og fra 2009 blev den en del af Qaasuitsup Kommune. Position: 69°59′50″N 51°18′10″W. Bygdens vigtigste indtægtkilde er fiskeri efter hellefisk, hvor de indhandlede fisk bearbejdes på den lokale fiskefabrik. Skolen Iisaap Atuarfia har ca. 16 elever fra 1. til 9. klasse. Kirken fra 1992 har 80 siddepladser.